《东风别》
明代·石宝

我欲留东风，东风不可留。百花吹尽已无力，青舆旋轸芳池头。

吹吹鸟声啼不歇，就中黄鹂最啁哳。千呼万转唤不回，东风东风从此别。

嗟哉进退与疾迟，不言君自知。阴阳莫道如环转，秋菊春兰亦有时。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。